โปรเม เขย่าเวทีกอล์ฟ นำฝูงสวิงคิงส์มิลล์ วันที่ 3
โปรเม เอรียา จุฑานุกาล โปรสาวดาวรุ่งพุ่งแรงชาวไทย ยังสานต่อความร้อนแรงในศึกแอลพีจีเอทัวร์ หลังหวดเข้ามา 6 อันเดอร์พาร์ สกอร์รวม 10 อันเดอร์พาร์รั้งจ่าฝูงรายการกอล์ฟคิงส์มิลล์ แชมเปี้ยนชิพ ที่คิงส์มิลล์รีสอร์ต ในรัฐเวอร์จิเนีย ประเทศสหรัฐอเมริกา,สำนักข่าวต่างประเทศรายงานวันที่ 22 พ.ค. ว่า ภายหลังที่ โปรเม เอรียา จุฑานุกาล สร้างประวัติศาสตร์เป็นนักกอล์ฟสาวไทยคนแรกที่ได้แชมป์แอลพีจีเอทัวร์ จากรายการ โยโกฮามา ไทร์ แอลพีจีเอ คลาสสิก ที่รัฐอลาบามา สหรัฐฯ เมื่อสองสัปดาห์ก่อน ล่าสุดในการแข่งขันวันที่ 3 ของรายการ คิงส์มิลล์ แชมเปี้ยนชิพ ที่ริเวอร์คอร์สของคิงส์มิลล์รีสอร์ต ในรัฐเวอร์จิเนีย เมื่อเช้าวันอาทิตย์ตามเวลาในประเทศไทย เอรียา จุฑานุกาล ยังคงทำผลงานได้ดีต่อเนื่อง,โดยวันนี้ โปรเม นำก้านเหล็กคู่ใจหวดเบอร์ดีในหลุมที่ 3,4,6,13,14,17 โดยไม่เสียโบกี้เลยเก็บเพิ่มอีก 6 อันเดอร์พาร์ 65 ทำให้สกอร์รวมเป็น 10 อันเดอร์พาร์ 203 ผงาดขึ้นจากอันดับ 9 เมื่อวานนี้ขึ้นไปรั้งจ่าฝูงเดี่ยว,ขณะที่ โปรแหวน พรอนงค์ เพชรล้ำ อีกหนึ่งสาวชาวไทยก็โชว์ฟอร์มร้อนแรงไม่แพ้กันกระหน่ำเข้ามาอีก 6 อันเดอร์พาร์ 65 ทำให้สกอร์รวมเพิ่มเป็น 9 อันเดอร์พาร์ 204 พุ่งขึ้นมารั้งอันดับที่ 2 ร่วมกับ ชุน อิน กี และ ริว โซ ยอน สองโปรแดนโสม,ขณะที่ โปรโม โมรียา จุฑานุกาล พี่สาวของเอรียา ยังทรงตัวเก็บเพิ่มแค่ 1 อันเดอร์พาร์ 70 ทำให้สกอร์รวมเป็น 4 อันเดอร์พาร์ 209 อยู่อันดับที่ 24 ร่วมกับโปรกอล์ฟอีก 7 คน
โปรเม เอรียา จุฑานุกาล โปรสาวดาวรุ่งพุ่งแรงชาวไทย ยังสานต่อความร้อนแรงในศึกแอลพีจีเอทัวร์ หลังหวดเข้ามา 6 อันเดอร์พาร์ สกอร์รวม 10 อันเดอร์พาร์รั้งจ่าฝูงรายการกอล์ฟคิงส์มิลล์ แชมเปี้ยนชิพ ที่คิงส์มิลล์รีสอร์ต ประเทศสหรัฐฯ
แอลพีจีเอทัวร์,กอล์ฟคิงส์มิลล์ แชมเปี้ยนชิพ,น้องเม,เอรียา จุฑานุกาล,ข่าวกีฬา,ข่าว,ผลกอล์ฟ,ไทยรัฐออนไลน์